  Майя Бывальцева 21-тӥ куартолэзьлы Удмуртиын коронавирус инфекциен черлан 14 выль учыръёс пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Нунал азьвыл вить выль черламъёсты шараязы вал. Диагноз Дэри ёросын куать улӥсьёслэн, Ижкарын ньыль улӥсьёслэн зэмаз, быдэн одӥг черлан учыръёс Ува, Сьӧлта ёросъёсын, Сарапулын но Глазкарын пусъемын. Черламъёс пӧлын куать нылпиос, куинез умойтэм югдурез улосвылысь вуизы Александр Бречалов, Удмуртилэн тӧроезЭмчиос эшшо 26 адямиез йӧнатӥзы – бурмемъёслэн лыдзы 279 муртозь йылӥз. Удмурт Элькунын выль коронавирус инфекциен черлан 477 учыръёс лабораториосын зэматэмын.ю 14 адями улонысь кошкиз. Тулыспалысен Удмуртиысь 9 лабораториосын 49 сюрс 494 эскеронъёс ортчытӥзы. Берло уй-нуналскын – 913.  Тегъёс: Тазалык Ижкар висён Удмуртия коронавирус АлександрБречалов  